આ ઘટનામાં અનેક નવી હકીકતો બહાર આવી હતી. અખલાકનાં વિધવા પત્નીના જણાવ્યા પ્રમાણે બકરી ઈદના િદવસે તેમના ૨૨ વર્ષના પુત્રી દાનીશે જણાવ્યું હતું કે ગામના કેટલાક યુવાનોએ તેને પાકિસ્તાની કહીને ચીડવ્યો હતો અને મુઝફ્ફરનગર દોહરાવવાની ધમકી આપી હતી અને તેના ત્રણ િદવસ બાદ જ અખલાકના ઘર પર ટોળાએ હુમલો કર્યો હતો. આ હુમલા પહેલાં અખલાકના ઘરની પાસે આવેલા મંદિરમાંથી એવી જાહેરાત કરવામાં આવી હતી કે અખલાકનો પરિવાર ગૌમાંસ ખાય છે, જોકે મંદિરના પૂજારીએ આ મામલામાં પોતાની કોઈ ભૂમિકા હોવાનો ઈનકાર કર્યો હતો. એક ટીવી અહેવાલ અનુસાર મહંત સુખદાસે જણાવ્યું હતું કે કેટલાક લોકોએ તેને મંદિરમાંથી લાઉડ સ્પીકર પર એવી જાહેરાત કરવા જણાવ્યું હતું કે એક ઘરમાં ગાયની કતલ કરવામાં આવી છે અને આ જાહેરાત બાદ લોકો મોટી સંખ્યામાં જમા થઈ ગયા હતા અને અખલાકના ઘર પર હુમલો કર્યો હતો.